Még a déli szakasz átadása előtt, 2020 márciusában megindul a Arany János utca és Ferenciek tere közötti szakasz korszerűsítése, nyáron pedig Corvin-negyed és a Semmelweis Klinikák kerül sorra.

Utolsó üteméhez ér 2020 tavaszán a 3-as metró vonalának lezárása és felújítása: a maradék, középső vonalszakasz rekonstrukciója a most még felújítás alatt álló déli szakasz átadása előtt elkezdődik.

Hirdetés Hirdetés

A tervek szerint 2020 márciusától az Arany János utca és Ferenciek tere, 2020 júliusától pedig a Corvin-negyed és a Semmelweis Klinikák metróállomásokon is elindulnak a munkálatok, ez azt jelenti, hogy az említett megállóhelyeken a metrószerelvények megállás nélkül áthaladnak (vagyis még nem kell pótlóbuszokra átszállnunk).

A Nyugati pályaudvar és a Semmelweis Klinikák állomások közötti szakasz teljes lezárása (és a pótlóbuszozás) a déli szakasz forgalomba helyezése után, 2020 végén várható. A Nagyvárad tér és a Lehel tér állomások felújítására zárásként 2022-ben kerül majd sor.